Hvad skal vi vide?

* Vi har alle krav på beskyttelse af menneskerettighederne uden forskelsbehandling som fastlagt i internationale konventioner og lokal lovgivning
* Respekt for menneskerettighederne er en integreret del af Tune Vandværks forretning og den måde, vi arbejder på
* Arbejdstagerrettighederne er en vigtig del af menneskerettighederne og giver alle medarbejdere og alle, der arbejder med Tune Vandværk, ret til f.eks. en rimelig løn, goder og foreningsfrihed
* Vi arbejder proaktivt for at respektere og støtte børns rettigheder.

Hvad forventes der af os?

* Vi respekterer menneskerettighederne og arbejdstagerrettighederne for vores kolleger, vores forretningspartneres ansatte, vores kunder og alle, der bor i de lande, vi opererer i
* Vi respekterer disse rettigheder ved ikke at krænke andres rettigheder og ikke at medvirke til andres krænkelser af disse rettigheder
* Vi udøver vores virksomhed på en retfærdig og ikke-diskriminerende måde, hvor respekten for menneskerettighederne er en integreret del af vores forhold til forretningspartnere og andre interessenter
* Vi forsøger at påvirke de samfundsmæssige udfordringer i forhold til menneskerettighederne, herunder børns rettigheder, positivt i vores forretning
* Vi undgår at samarbejde med forretningspartnere, som er kendt for at krænke menneskerettighedslovgivningen
* Vi straffer ikke nogen, som i god tro indberetter krænkelser af den menneskerettigheds- eller arbejdstagerrettighedslovgivning, der gælder for vores arbejde.

Vi skal være ekstra opmærksomme, hvis vi

* Oplever, er vidne til eller bliver bekendt med enhver krænkelse af menneskerettighederne over for vores kolleger, medarbejdere eller forretningspartnere eller personer i de lande, vi er til stede i
* Eller en af vores kolleger, forhindres i at deltage i lovlige medarbejderfora som f.eks. fagforeninger
* Bliver bedt om at udlevere information om Tune Vandværks medarbejdere, kunder eller forretningspartnere af personer, herunder offentligt ansatte, der ikke er berettiget til det, og som ikke følger den foreskrevne proces
* Bliver bekymret for, om en eksisterende eller potentiel forretningspartner krænker menneskerettighederne eller arbejdstagerrettighederne
* Har mistanke om, at en kontrakt, som vi er ved at forhandle om, har så lav en pris eller kort leveringstermin, at det vil betyde lave lønninger eller alt for lange arbejdstider for leverandørens medarbejdere.